เคแฟคเตอรีไล่กวาดลูกค้า ลุยให้กู้8พันล.
เคแฟคเตอรีฯ โตพรวด 230% ปีนี้ธุรกิจลุยลงทุน
18 ส.ค. 2554

เคแฟคเตอรีฯ โตพรวด 230% ปีนี้ธุรกิจลุยลงทุน
นายศาศวัต วีระปรีย ประธานกรรมการบริหาร บริษัท แฟคเตอรี แอนด์ อีควิปเมนท์ กสิกรไทย เปิดเผยว่า ในช่วง 6 เดือน บริษัทได้อนุมัติสินเชื่อลีสซิงและเช่าซื้อเครื่องจักรไปแล้วกว่า 5,000 ล้านบาท เติบโตจากช่วงเดียวกันของปีก่อนถึง 230% เนื่องจากภาคธุรกิจเริ่มขยายการผลิต จึงลงทุนด้านเครื่องจักรเพิ่มขึ้น ทำให้มั่นใจว่าในปีนี้สินเชื่อจะทะลุเป้า 8,000 ล้านบาท 
ไตรมาส 2 ที่ผ่านมา บริษัทได้ให้การสนับสนุนสินเชื่อลีสซิงเครื่องจักรแก่ บริษัท ไทยเยอรมัน เซรามิค อินดัสทรี่ ในเครือปูนซิเมนต์ไทย 600 ล้านบาท และยังขยายธุรกิจไปยังการเช่าดำเนินงาน อุปกรณ์สำนักงาน และอุปกรณ์ไอทีให้กับบริษัทในเครือปูนซิเมนต์ไทยทั้งหมด ส่วนในครึ่งปีหลัง บริษัทมีแผนขยายฐานธุรกิจไปยังผู้ประกอบการอุตสาหกรรมยานยนต์ อิเล็กทรอ นิกส์ และธุรกิจก่อสร้าง 
จากการศึกษาพบว่า ความต้องการใช้เครื่องจักรในปีนี้มีแนวโน้มขยายตัวสูงอย่างต่อเนื่อง มูลค่าการลงทุนในด้านเครื่องจักรน่าจะขยายตัวจากปีก่อนไม่น้อยกว่า 10%